Με το Μέτρο Οικοδόμησης Εμπιστοσύνης, η SEAT ενημερώνει τους πελάτες της ότι λαμβάνει υπόψη οποιοδήποτε παράπονο έχει καταγραφεί ή προκύψει ως αποτέλεσμα της εφαρμογής του τεχνικού μέτρου σε οχήματα με πετρελαιοκινητήρες τύπου EA189 και που σχετίζεται με συγκεκριμένα εξαρτήματα του κινητήρα και του συστήματος κατεργασίας καυσαερίων. Το Μέτρο Οικοδόμησης Εμπιστοσύνης ισχύει για περίοδο 24 μηνών από τη στιγμή που το όχημα λαμβάνει το τεχνικό μέτρο και μόνο για οχήματα με διανυθείσα απόσταση κάτω των 250.000 χλμ τη στιγμή της εφαρμογής του Μέτρου Οικοδόμησης Εμπιστοσύνης (ό,τι προκύψει πρώτα).
Η SEAT υποστήριζε πάντα ότι η εφαρμογή του τεχνικού μέτρου δεν έχει κάποια αρνητική συνέπεια στις τιμές κατανάλωσης καυσίμου, εκπομπών CO2, απόδοσης κινητήρα, ροπής, εκπομπών θορύβου ή στην ανθεκτικότητα του κινητήρα και των εξαρτημάτων του. Όλες οι τιμές σχετικά με την έγκριση τύπου για το όχημα θα παραμείνουν έγκυρες. Οι ρυθμιστικές αρχές έχουν δηλώσει ρητώς ότι πληρούνται οι ρυθμιστικές απαιτήσεις. Η επιβεβαίωση ισχύει επίσης και για τις απαιτήσεις ανθεκτικότητας για τα συστήματα ελέγχου εκπομπών. Το Μέτρο Οικοδόμησης Εμπιστοσύνης δεν επηρεάζει αυτή τη θέση.
Με το Μέτρο Οικοδόμησης Εμπιστοσύνης, η SEAT στέλνει ένα ξεκάθαρο σήμα ότι η ενημέρωση δεν επηρεάζει αρνητικά την ανθεκτικότητα του οχήματος. Αυτό το μέτρο θα ενισχύσει την εμπιστοσύνη των πελατών στα τεχνικά μέτρα και θα ενθαρρύνει περισσότερους πελάτες να πραγματοποιήσουν αναβάθμιση των οχημάτων τους.